Diari Oficial de la Generalitat Valenciana


Sumari del DOGV 2053, del 24-06-1993 (1993/828421)

DECRET 72/1993, de 14 de juny, del Govern Valencià, pel qual aprova la inclusió del II Simposi del Professorat de València com a activitat susceptible de preu públic i se'n fixa la quantia.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/06/14/72/dof/vci/html**

### Dades del document

Número de DOGV
:   2053

Data del DOGV
:   24-06-1993

Secció del DOGV
:   DISPOSICIONS GENERALS

Número del document
:   1993/828421


Data del document
:   14-06-1993

Organisme emissor
:   Conselleria d'Economia i Hisenda

Tipus de document
:   Decret

Decret 72/1993, de 14 de juny, del Govern Valencià, pel qual aprova la inclusió del II Simposi del Professorat de Valencià com a activitat susceptible de preu públic i se'n fixa la quantia.  
L'article 3.1 del Decret 73/1991, de 13 de maig, del Govern Valencià, disposa que el Govern Valencià establirà la Llista de béns, serveis i activitats susceptibles de ser retribuïts mitjançant preus públics. En compliment d'aquest precepte, el Govern Valencià, mitjançant els decrets 227/1991, de 9 de desembre, i 159/1992, de 28 de setembre, va aprovar i va ampliar la llista esmentada. Tenint en compte el que s'ha exposat i vist que està prevista la realització del II Simposi del Professorat de Valencià d'Ensenyaments Mitjans i d'Educació Secundària Obligatòria, que s'ha de celebrar a Elx del dia 7 a l?11 de setembre de 1993, cal l'aprovació pel Govern Valencià d'aquesta activitat susceptible de preu públic. D'altra banda, la fixació de la quantia dels preus públics, d'acord amb el que preceptua l'article 3.2.a) de l'esmentat Decret 73/1991, de 13 de maig, ha de ser fixat per decret del Govern Valencià en els casos en què hi haja raons socials, benèfiques, culturals o d'interès públic que aconsellen establir preus públics inferiors al cost del servei. Per tot aixà, i tenint en compte que en el II Simposi del Professorat de Valencià es contemplen raons de tipus cultural i social, és oportú fixar-ne el preu per decret del Govern Valencià. En atenció d'aquests motius, a proposta conjunta del Conseller d'Economia i Hisenda i del Conseller de Cultura, Educació i Ciència i amb la deliberació prèvia del Govern Valencià, en la reunió del dia .14 de juny de 1993,  
DECRETE  
Article primer  
Aprovar la inclusió en les llistes aprovades pels decrets del Govern Valencià 227/1991, de 9 de desembre, i 159/1992, de 28 de setembre, de béns, serveis i activitats susceptibles de ser retribuïts mitjançant preus públics, en l'apartat corresponent a la Conselleria de Cultura, Educació i Ciència, com a activitat subjecta a preu públic, el II Simposi del Professorat de Valencià.  
Article segon  
Aprovar la quantia dels preus públics que ha de percebre la Conselleria de Cultura, Educació i Ciència que s'inclouen com a annex d'aquest decret.  
DISPOSICIO FINAL  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 14 de juny de 1993  
El President de la Generalitat Valenciana,  
JOAN LERMA I BLASCO  
El Conseller de Cultura, Educació i Ciència,  
ANDREU LOPEZ I BLASCO  
El Conseller d'Economia i Hisenda,  
ANTONIO BIRLANGA CASANOVA  
ANNEX  
Llista dels imports dels preus públics que ha de percebre la Conselleria de Cultura, Educació i Ciència:  
Inscripció simposi ensenyament en valencià Import  
Inscripció abans del 30 de juny 8.000 pessetes.  
Inscripció després del 30 de juny 10.000 pessetes.


Còpia Permalink ELI